b'\n_START_ARTICLE_\nBrazilski karneval\n_START_PARAGRAPH_\nBrazilski karneval (portugalski: Carnaval) - tradicionalni pokladni festival, koji se odr\xc5\xbeava 40 dana uo\xc4\x8di Uskrsa, prije po\xc4\x8detka korizmenog posta. U Brazilu postoje brojne regionalne ina\xc4\x8dice karnevala.\n_START_SECTION_\nKarneval u Rio de Janeiru\n_START_PARAGRAPH_\nGlavni doga\xc4\x91aj karnevalskih proslava u Rio de Janeiru su parade \xc5\xa1kola sambe. \xc5\xa0kole sambe su skupine gra\xc4\x91ana, obi\xc4\x8dno stanovnika gradske \xc4\x8detvrti, koji zajedni\xc4\x8dki pripremaju nastup._NEWLINE_Dvanaest najboljih \xc5\xa1kola paradira na Sambodromu u dva dana (nedjelja i ponedjeljak). Svaka \xc5\xa1kola ima oko 3000-5000 sudionika u paradi. Sudionici su bogato kostimirani te ima svoju temu nastupa, pjesmu za tu godinu, kao i odre\xc4\x91en broj pokretnih scenografija - alegorija. Poseban \xc5\xbeiri ocijenjuje nastupe u vi\xc5\xa1e kategorija i priop\xc4\x87ava svoje rezultate u srijedu, poslije karnevala. Najboljih \xc5\xa1est \xc5\xa1kola paradira i u subotu na paradi prvaka._NEWLINE_Sli\xc4\x8dan sustav \xc5\xa1kola sambe i parada na Sambodromu postoji i u S\xc3\xa3o Paulu._NEWLINE_Manje neformalne grupe sudionika karnevala se nazivaju blokos. Oni paradiraju gradskim ulicama i tako\xc4\x91er imaju temu nastupa. Njihovi nastupi nisu natjecateljskog karaktera. U Riju postoji oko 30 blokosa. Glazbene grupe koje sviraju ulicama grada nazivaju se bandas.\n_START_SECTION_\nKarneval u Salvadoru\n_START_PARAGRAPH_\nZa karnevalske proslave u Salvadoru da Bahiji karakteristi\xc4\x8dni su veliki kamioni, pod imenom "trio-el\xc3\xa9trico", na kojima je jako ozvu\xc4\x8denje i pozornica. Tu nastupaju glazbenici sviraju\xc4\x87i lokalne glazbene \xc5\xbeanrove poput: akse, samba-reggae i pagode glazbe, ali i suvremeni pop. Kamioni kru\xc5\xbee gradskim ulicama, dok ih prate mase veselih i raspjevanih ljudi, uglavnom mladih. Ovaj koncept proslave zapo\xc4\x8dela si tri glazbenici 1950.-ih.\n_START_SECTION_\nKarneval u Pernambucu\n_START_PARAGRAPH_\nNajzna\xc4\x8dajnija proslava karnevala u brazilskoj dr\xc5\xbeavi Pernambuco je u gradu Recife i obli\xc5\xbenjem povijesnom gradu Olinda. Karakteristi\xc4\x8dna glazba ovog dijela Brazila su: frevo i marakatu. Velike karnevalske grupe se vesele i ple\xc5\xa1u jedna pored druge. Za razliku od Rija i Salvadora, ovdje ne postoji natjecanje.\n_START_SECTION_\nKarneval u Minas Geraisu\n_START_PARAGRAPH_\nU brazilskoj dr\xc5\xbeavi Minas Gerais najpoznatije karnevalske proslave su u povijesnim baroknim gradovima: Ouro Preto, Mariana i Diamantina. Njihove parade se sastoje iz karnevalskih blokova (blocos carnavalescos) koji reprezentiraju razli\xc4\x8dite teme, a po pravilu su pra\xc4\x87eni glazbom fanfara._NEWLINE_U posljednje vrijeme, vidljiv je utjecaj karnevala u Riju kroz osnivanje \xc5\xa1kola sambe, kao i glazbeni utjecaj karnevala u Salvadoru.'